OpenLLM-France/wikimedia huggingface dataset:
# Antolín Abad Pérez

Antolín Abad Pérez (Villegas, Burgos; 13 de febrer de 1918 - Toledo; 13 de setembre de 2007) va ser un historiador, escriptor i sacerdot franciscà espanyol. Va publicar diversos llibres i articles, a més de col·laborar en revistes d'història i recerca i participà en nombrosos congressos. De 1988 a 1997 va ser director de la revista Arxivo Ibero-Americano
De nen va ingressar en el seminari menor franciscà de la província eclesiàstica de Gregori el Gran de Castella. Fet el noviciat a Sorres de San Pedro, va professar la Regla de Sant Francesc el 1934. Els anys de la Guerra Civil Espanyola els va passar en Gálvez (Toledo), acollit per famílies del lloc. El 1945 va reiniciar el noviciat i l'any següent va fer de nou la professió. La carrera eclesiàstica la va cursar a Pastrana, Àvila i Roma; al Vaticà va fer també estudis d'arxivística. Va rebre l'ordenació sacerdotal el 1950.
A la seva Província franciscana va exercir diversos càrrecs de govern i va dur a terme nombroses tasques en el camp de la seva especialització com a arxiver, bibliotecari, investigador i escriptor. A això unia les tasques pròpies del lloc en què es trobava: professor, bibliotecari, penitenciari a Roma, confessor i assistent de religioses, capellà d'hospital i promotor de la Legió de María. Va morir en el convent de San Juan de los Reyes de Toledo el 13 de setembre de 2007.

## Referències

* ↑ «Directorio Franciscano» (en castellà). Franciscanos.org.
# Terratrèmol de Kermanshah de 2017

El terratrèmol de Kermanshah de 2017 va ser un moviment tel·lúric registrat el 12 de novembre a les 18:18 UTC (21:48 hora estàndard de l'Iran, 21:18 Hora Estàndard d'Aràbia) a la frontera entre l'Iran i l'Iraq, just a l'interior de l'Iran, a la província de Kermanshah. Va tenir una magnitud de 7,3 amb l'epicentre situat a uns 32 quilòmetres al sud-oest de la ciutat de Halabja, Iraq. El terratrèmol es va notar a tot el territori de l'Iraq i l'Iran i, fins i tot, als Emirats Àrabs Units, Turquia i Israel. Almenys 328 persones van morir i més de 5.000 van resultar ferides.

## Terratrèmol

El terratrèmol es va produir a prop de la frontera Iran-Iraq, aproximadament a 220 quilòmetres al nord-est de Bagdad, a l'Iraq, a prop de la falla de les plaques tectòniques arabigues i eurasiáticas. Segons un estudi geològic dels Estats Units, el terratrèmol va tenir una magnitud de 7,3 en l'escala sismològica de magnitud de moment, i el va causar el lliscament per immersió d'una falla. És el terratrèmol més fort registrat a la regió des de gener de 1967, amb una magnitud de 6,1Mw, quant es van donar una sèrie de forts terratrèmols al llarg del límit de la placa tectònica els anys 50 i 60. Segons la BBC, el terratrèmol es va notar fins a Turquia, Israel i Kuwait. El centre sísmic, a l'Iran, va registrar almenys 50 rèpliques en poques hores.

## Víctimes

Almenys 360 persones van morir i 2.800 van resultar ferides dins del territori iranià, concentrades majoritàriament a la província de Kermanshah. La ciutat de Sarpol-e Zahab va ser greument afectada, amb el seu hospital danyat i almenys 142 víctimes. Almenys sis persones van morir i altres 500 van resultar ferides a l'Iraq, segons van comunicar funcionaris del Kurdistan iraquià.

## Conseqüències

El govern iranià va informar que almenys 70.000 ciutadans necessitaven refugi.
Turquia va ser el primer país en oferir ajuda mitjançant el departament de Gestió d'Emergències i Desastres, anunciant que el personal de rescat seria enviat sobre el terreny, juntament amb 4.000 tendes de campanya i 7.000 mantes.

## Referències

* ↑ «Iran-Iraq earthquake: More than 200 die in heavy tremor». [Consulta: 13 novembre 2017].
* 1 2 3 «M 7.3 - 32km S of Halabjah, Iraq». [Consulta: 13 novembre 2017].
* ↑ «Iran and Iraq quake kills more than 200» (en anglès). BBC News, 13-11-2017.
* ↑ «More than 200 killed as strong quake rocks Iran-Iraq border» (en anglès). The National.
* ↑ Rocha Cutiller, Adrià «Més de 300 morts i 5.300 ferits en un terratrèmol a l'Iraq i l'Iran». El Periódico de Catalunya, 12-11-2017 [Consulta: 13 novembre 2017].
* 1 2 3 4 «Iran and Iraq quake kills more than 330» (en anglès). BBC News, 13-11-2017.
* ↑ «Strong earthquake hits Iraq and Iran, killing at least 332». Reuters, Mon Nov 13 08:46:09 UTC 2017.
* ↑ «Strong earthquake hits Iraq and Iran, killing more than 300». Reuters, Mon Nov 13 10:15:15 UTC 2017.
* 1 2 «Powerful earthquake strikes the Iraq-Iran border, at least 213 dead». Arxivat de l'original el 2017-11-12. [Consulta: 13 novembre 2017].
# Vyšný Hrabovec

Vyšný Hrabovec és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1408.
# Strélnikovo (Uliànovsk)

* Per a altres significats, vegeu «Strélnikovo».
Strélnikovo (en rus: Стрельниково) és un poble de l'óblast d'Uliànovsk, a Rússia. Pertany al districte d'Inza.

## Referències

* ↑ «Энциклопедия Ульяновской области: Забалуйка».
# Sultanat de Ternate

El sultanat de Ternate fou un estat musulmà que va existir a Indonèsia després del 1257.
L'estat es va fundar el 1257. El primer sobirà de Ternate va adoptar l'islam a Gresik el 1495 i el va difondre amb l'ajut d'un personatge de nom Pati Putah de Hitu (Amboina) que havia estudiat a Java. El 1522 van arribar els portuguesos que s'hi van mantenir fins al 1607, quan s'hi van instal·lar els castellans, arribats des de Manila (actuals ruïnes del fort Kastela). El 1676 es va establir el protectorat neerlandès. Els holandesos van suprimir el sultanat dues vegades (1876-1879 i 1915-1929). Després de 1946 va subsistir com autoritat tradicional.
La bandera del sultanat és groga (color de la reialesa) amb un disc blanc al centre portant una inscripció aràbiga.

## Llista de sultans

| Kolano de Ternate | Regnat |
| Mansahur Malamo [Tsuka] | 1257 - 1277 |
| Puli or Poit [Jamin Qadrat] | 1277 - 1284 |
| Komala 'Abu Said [Siale] | 1284 - 1298 |
| Bakuku [Kalabata] | 1298 - 1304 |
| Negara Malamo [Komala] | 1304 - 1317 |
| Patsaranga Malamo [Aitsi] | 1317 - 1322 |
| Sidang Arif Malamo [Aija] | 1322 - 1331 |
| Paji Malamo [A'ali] | 1331 - 1332 |
| Shah Alam | 1332 - 1343 |
| Tulu Malamo [Fulu] | 1343 - 1347 |
| Kie Mabiji [Buhayati I] | 1347 - 1350 |
| Ngolo-ma-Kaya [Muhammad Shah] | 1350 - 1357 |
| Mamoli [Momole] | 1357 - 1359 |
| Gapi Malamo I [Muhammad Bakar] | 1359 - 1372 |
| Gapi Baguna I | 1372 - 1377 |
| Komala Pulu [Bessi Muhammad Hassan] | 1377 - 1432 |
| Abdu'llah al-Mahrum Kapaslola [Gapi Baguna II] | 1432 - 1486 |
| Zainal Abidin [Tidore Wangi] | 1486 - 1500 |
| Bayana Sirru'llah 'Abu Lais [Bayangu'llah] | 1500 - 1522 |
| Dayalu I ibni al-Marhum | 1522 - 1529 |
| Abu Hayat [Bahayat II] | 1529 - 1533 |
| Mansur II | 1533 - 1534 |
| Khair ul-Jamal [Hairun Jamilun] | 1535 - 1570 |
| Babu'llah Datu Shah | 1570 - 1583 |
| Said ud-din Barakat Shah | 1583 - 1606 |
| Muzaffar Shah I | 1607 - 1627 |
| al-Hamza Hajah | 1627 - 1648 |
| Mandar Shah [Manlarsaha] | 1648 - 1650 |
| Manilha | 1650 - 1655 |
| Mandar Shah [Manlarsaha] | 1655 - 1675 |
| Sibori | 1675 - 1689 |
| Said Fathu'llah | 1689 - 1714 |
| Amir Iskandar Zulkarnain Saif ud-din | 1714 - 1751 |
| Binayatu'llah | 1751 - 1754 |
| Amir Iskandar Muda Shah | 1755 - 1763 |
| Shahid ul-Muh | 1763 - 1774 |
| Ikhtias ul-Rahman | 1774 - 1781 |
| Amir Iskandar II | 1781 - 1796 |
| Haj ul-Arifin | 1796 - 1801 |
| Said ul-Biladi | 1807 - 1821 |
| Amir ul-Mu'minin | 1821 - 1823 |
| Taj ul-Mulki Amir ud-din | 1823 - 1859 |
| ul-Mahf ul-Binayat Illahi | 1859 - 1876 |
| Taj ul-Mahs ul-Binayatu'llalali | 1879 - 1900 |
| Ilham [Kolano Ara Rimoi] | 1900 - 1902 |
| Taj ul-Mahsi | 1902 - 1915 |
| Iskandar Muhammad Jabir Shah | 1929 - 1975 |
| Haji Muzaffar Shah II [Dr Mudaffar Syah] | 1975 - present (reconegut 1986) |
# О

O, o (en cursiva O, o) és una lletra de l'alfabet ciríl·lic, la setzena de l'alfabet rus.

## Taula de codis

    Codificació de caràctersTipusDecimalHexadecimalOctalBinari UnicodeMajúscula1054041E0020360000 0100 0001 1110 Minúscula1086043E0020760000 0100 0011 1110 ISO 8859-5Majúscula190BE2761011 1110 Minúscula222DE3361101 1110 KOI 8Majúscula239EF3571110 1111 Minúscula207CF3171100 1111 Windows 1251Majúscula206CE3161100 1110 Minúscula238EE3561110 1110

## Vegeu també

* O, alfabet llatí
* O, alfabet grec
# BJS

BJS té els següents significats:
* Bharatiya Jana Sangh, partit polític històric de l'Índia
* British Journal of Sociology, revista científica de referència en el camp de la sociologia
* British Journal of Surgery, revista científica de referència en el camp de la cirurgia
* Bureau of Justice Statistics, agència que gestiona les dades sobre delictes per al Departament de Justícia dels Estats Units
# Antologia palatina

Antologia de Constantí Cèfales o Antologia Palatina era una col·lecció d'epigrames destinada a conservar tota mena de poemes. La compilació la va fer Constantí Cèfales que va viure durant el segle x en el regnat de Constantí VII Porfirogènit, uns cinc segles després de la compilació feta per Agàties.
Els treballs antològics anteriors es consideraven merament complementaris de la Garlanda de Meleagre, però l'Antologia de Constantí Cèfales era una obra totalment nova, que recollia les anteriors i aportava fonts originals. Els historiadors anteriors ni tan sols coneixien el nom de Cèfales, fins que Claude Saumaise (1588-1653) la va trobar a la biblioteca de l'Elector Palatí a Heidelberg l'any 1606 i per això és coneguda com l'Antologia palatina. L'any 1632 la Biblioteca Palatina va ser portada a la Biblioteca Vaticana i llavors l'obra va ser coneguda com a Còdex Vaticà de l'Antologia grega.
Saumaise va veure immediatament que era una obra diferent de l'Antologia grega o de Planudes. L'obra està escrita sobre pergamí en format quart i té 710 pàgines, sense comptar tres pàgines inicials afegides, plenes d'epigrames. Està escrita per mans diferents i la numeració de les pàgines, que no inclou les tres inicials, és posterior a tot el conjunt. L'escriptura més antiga se suposa que va ser escrita al segle xi. L'obra conté un índex, que majoritàriament no correspon al contingut, molt més extens. Es creu que l'índex reflecteix l'obra original de Constantí Cèfales, i que autors posteriors van anar afegint material al llarg dels anys. Les divisions de l'obra segueixen un contingut temàtic semblant al que va realitzar Agàties en la seva recopilació.
Alguns autors han volgut identificar Constantí Cèfales amb Constantí Rodi.

## Traduccions catalanes

* Eros gai (Antologia Palatina, llibre XII). Martorell: Adesiara, 2018. 267 p. ISBN 9788416948192.
* Eros femeller (Antologia Palatina, llibre V). Martorell: Adesiara, 2023. 312 p.

## Referències

* ↑ [https://quod.lib.umich.edu/m/moa/acl3129.0003.001/394?page=root;rgn=full+text;size=100;view=image;q1=PlanudesSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 386-387. ]
# Terratrèmol de Jujuy de 2011

El Terratrèmol a Jujuy del 6 d'octubre de 2011 va ser un moviment sísmic que va tenir lloc a la província de Jujuy, Argentina a les 08:12 hora local (11:12 UTC), en l'horari en què el jovent ingressava a l'escola. Va registrar una magnitud de 6,2 en l'escala de Richter. La seva intensitat en l'escala de Mercalli va ser de VIII (8.0). El seu epicentre va ser en el límit entre les províncies de Salta i Jujuy. La seva magnitud i durada no van ser destructius, causant els mínims danys en algunes cases i escoles, a la zona més propera a l'epicentre.

## Sisme

Va succeir passades les 8 del matí (hora local), amb una magnitud de 6,2 graus en l'escala de Richter. El tremolor es va sentir en diverses províncies del nord de l'Argentina, entre elles Salta, Jujuy, Tucumán, Santiago del Estero i Catamarca. El moviment es va sentir fins i tot al Paraguai i Bolívia.
L'epicentre del moviment sísmic, segons registres de l'Institut Nacional de Prevenció Sísmica, s'enregistrà a 95 km. a l'est de Sant Salvador de Jujuy (en el departament de Santa Bàrbara) i a 120 km. de la capital de Salta, a una profunditat de 8 km. Després es van succeir 21 rèpliques que van ser imperceptibles.
# Wasashatta

Wasashatta era un rei de Mitanni, fill i successor de Shattuara I. Regnava cap a l'any 1290 aC. Es va revoltar contra Assíria i va demanar l'ajut hitita però els hitites tenien pendents afers interns i no li van proporcionar cap auxili i es van limitar a rebre la quantitat que el rei oferia per l'ajuda, com fa constar Adadnirari I d'Assíria, el rei que va dirigir l'atac, en una inscripció.
Els assiris van conquerir la capital reial, establerta a Taidu, i després Washukanni, Amasakku, Kahat, Shuru, Nabula, Hurra i Shuduhu. Finalment van conquerir Irridu que a més va ser destruïda i coberta de sal; la dona, els fills i les filles del rei van ser portats a Assur junt amb el botí i altres presoners. El rei segurament es va poder escapar, ja que no és pas esmentada la seva captura a les inscripcions assíries, i els erudits pensen que es va convertir en governant d'un petit estat hurrita format amb les restes de Mitanni, anomenat Shubria (Sùbria), mentre que la part principal de Mitanni, entre el Balikh i el Khabur, va passar a Assíria com un feu sota un rei designat pel rei d'Assíria, càrrec que va correspondre a Shattuara II, potser un fill o un nebot de Wasashatta.

## Referències

* ↑ Bryce, Trevor. El reino de los hititas. Madrid: Cátedra, 2001, p. 317-318. ISBN 8437619181.
# Springdale (Utah)

Springdale és una població dels Estats Units a l'estat de Utah. Segons el cens del 2000 tenia 457 habitants.

## Demografia

Segons el cens del 2000, Springdale tenia 457 habitants, 192 habitatges, i 120 famílies. La densitat de població era de 38,1 habitants per km².
Dels 192 habitatges en un 0% hi vivien nens de menys de 18 anys, en un 52,6% hi vivien parelles casades, en un 7,8% dones solteres, i en un 37,5% no eren unitats familiars. En el 24% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,88.
Per edats la població es repartia de la següent manera: un 19,7% tenia menys de 18 anys, un 6,6% entre 18 i 24, un 26% entre 25 i 44, un 32,6% de 45 a 60 i un 15,1% 65 anys o més.
L'edat mediana era de 44 anys. Per cada 100 dones de 18 o més anys hi havia 97,3 homes.
La renda mediana per habitatge era de 41.607 $ i la renda mediana per família de 51.500 $. Els homes tenien una renda mediana de 34.063 $ mentre que les dones 26.667 $. La renda per capita de la població era de 25.593 $. Entorn del 8,3% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Springdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Springdale». American Fact Finder. Oficina del Cens dels Estats Units, 12-01-2010.
# .nyc

El .nyc és un domini de primer nivell proposat per a la ciutat de Nova York.
El principal objectiu del .nyc és proporcionar noms de domini de cara al turisme, màrqueting d'empreses locals i augmenti el sentit de comunitat entre els residents de la ciutat. La representant de l'ajuntament Christine Quinn, en el seu informe de l'estat de la ciutat del 12 de febrer de 2009, va indicar que la ciutat hi donaria suport.
La petició a ICANN es va fer en maig de 2013 i l'aprovació del domini fou en març de 2014.

## Referències

* ↑ «New gTLD Program: Initial Evaluation Report». ICANN, 24-05-2013. [Consulta: 25 desembre 2018].
* ↑ «Delegated Strings». ICANN. [Consulta: 25 desembre 2018].

## Vegeu també

* .la - Domini de primer nivell de Laos, però anunciat com a domini de Los Angeles
* .berlin - Domini proposat per a la ciutat de Berlín
Domini de primer nivell genèric :
Actuals :
Proposats :
Llista de dominis de primer nivell territorial :
# Astroblepus marmoratus

Astroblepus marmoratus és una espècie de peix de la família dels astroblèpids i de l'ordre dels siluriformes.

## Morfologia

Els mascles poden assolir els 7 cm de llargària total.

## Distribució geogràfica

Es troba a Sud-amèrica: conca del riu Orinoco.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003. Astroblepidae (Naked sucker-mouth catfishes). p. 312-317. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ariaramnes I

Ariaramnes I (en grec antic Ἀριάμνης) era fill adoptiu i probablement nebot del primer sàtrapa o rei de Capadòcia Ariarates I. Que el nom era Ariaramnes s'ha pogut establir per les monedes.
Quan els macedonis van ocupar el país l'any 322 aC va poder fugir a Armènia. El 315 aC, amb el suport de Cassandre, va tornar al país des d'Armènia amb l'ajut del rei armeni Ardoates. Els senyors locals, molts d'origen persa, que havien patit expropiacions sota el macedonis, li van donar suport, i tota Capadòcia es va aixecar al seu favor. El sàtrapa Amiertes o Amintes, designat per Antígon el borni un parell d'anys abans, va morir a la lluita i Ariaramnes I va ser proclamat rei. Les reduïdes forces macedònies van ser aniquilades o van deixar el país, que va restar independent.
Després de la batalla d'Ipsos Capadòcia va quedar dins els dominis de Seleuc I Nicàtor, i el rei, per assegurar-se el poder, i amb problemes a causa d'una guerra amb el Pont, va acceptar la seva autoritat i li va pagar tribut. Probablement des de llavors va portar el títol de sàtrapa. Va morir un temps després, potser el 290 aC, en tot cas abans del 281 aC, i el va succeir Ariarates II, probablement el seu fill.

## Referències

* ↑ Smith, William (ed.). «Ariarathes I». A Dictionary of Greek and Roman biography and mythology. [Consulta: 17 maig 2021].

## Vegeu també

* Ariaramneia
# T-Systems

T-Systems és una multinacional alemanya de serveis informàtics i de consultoria fundada l'octubre de 2000 pertanyent al grup alemany Deutsche Telekom. Opera en 27 països (Alemanya, Argentina, Àustria, Bèlgica, Brasil, Canadà, Xina, Dinamarca, Eslovàquia, Espanya (T-Systems Iberia), Estats Units, França, Hongria, Itàlia, Japó, Malàisia, Mèxic, Països Baixos, Polònia, Portugal, Regne Unit, República Txeca, Singapur, Sud-àfrica, Suècia, Suïssa, Turquia) amb 55.000 empleats.

## Referències

* ↑ Deutsche Telekom gana 2.900 millones de euros en 2011, un 15,2 % menos
# Webster Groves

Webster Groves és una població dels Estats Units a l'estat de Missouri. Segons el cens del 2000 tenia 23.230 habitants.

## Demografia

Segons el cens del 2000, Webster Groves tenia 23.230 habitants, 9.498 habitatges, i 6.145 famílies. La densitat de població era de 1.520,2 habitants per km².
Dels 9.498 habitatges en un 31% hi vivien nens de menys de 18 anys, en un 53,9% hi vivien parelles casades, en un 9% dones solteres, i en un 35,3% no eren unitats familiars. En el 30,6% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,03.
Per edats la població es repartia de la següent manera: un 24,9% tenia menys de 18 anys, un 7,4% entre 18 i 24, un 26,7% entre 25 i 44, un 23,7% de 45 a 60 i un 17,3% 65 anys o més.
L'edat mediana era de 40 anys. Per cada 100 dones de 18 o més anys hi havia 79,4 homes.
La renda mediana per habitatge era de 60.524 $ i la renda mediana per família de 73.998 $. Els homes tenien una renda mediana de 57.801 $ mentre que les dones 38.506 $. La renda per capita de la població era de 31.327 $. Entorn del 2% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Webster Groves». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Webster Groves». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Stróievo

Stróievo (en rus: Строево) és un poble de l'óblast de Kurgan, a Rússia, que el 2017 tenia 259 habitants. Es troba a la riba oriental del llac homònim. Fou fundat el 1847 per colons de la gubèrnia de Pskov.
# Sunandha Kumariratana

Sunandha Kumariratana (Bangkok, 10 de novembre de 1860 - Tailàndia, 31 de maig de 1880) va ser una filla del rei Mongkut (Rama IV) i la Princesa Consort Piam. El seu nom de pila era princesa Sunandha Kumariratana (พระองค์เจ้าสุนันทากุมารีรัตน์). Era germanastra i primera consort de la reina (พระบรมราชเทวี) i també una de les quatre reines del rei Chulalongkorn (Rama V). La reina i la seva filla es van ofegar quan el vaixell real va bolcar mentre anaven cap al palau reial de Bang Pa-In (el Palau d'estiu). Tot i la presència de molts espectadors, tothom tenia prohibit tocar la reina, encara que fos per salvar la seva vida. Chulalongkorn més tard va erigir un monument a ella i el seu fill no nascut al palau reial de Bang Pa-In.

## Referències

* ↑ Andrew Marshall, The Queen and I, Weekend Australian, Travel, p. 5, 12–13 March 2005

## Enllaços externs

* Suan Sunandha Rajabhat University